Брэла

**Брэла (харв.: Brela)** — муніцыпалітэт у Спліцка-Далмацінскай жупаніі ў Харватыі, курортны пасёлак на Адрыятычным моры на Макарскім узбярэжжы. Самы паўночны з населеных пунктаў Макарскага ўзбярэжжа. З'яўляюцца папулярным турыстычным напрамкам, дзякуючы сваёй прыроднай прыгажосці і турыстычным традыцыям.

## Муніцыпальныя пасёлкі 
У склад муніцыпалітэта ўваходзяць два населеныя пункты: Брэла (раней Ніжняя Брэла)  і Высокая Брэла.

## Геаграфія 
Муніцыпалітэт Брэла знаходзіцца на самым захадзе Макарскага ўзбярэжжа, у 45 км ад Спліта і 15 км ад Макарскай.

Пасёлак Брэла, раней вядомы як Доня (Ніжняя) Брэла, размешчаны ля падножжа гары Біёкава, на працягу 7 км уздоўж дзяржаўнай дарогі D8 - Ядранская магістраль, ад Врулі ў муніцыпалітэце Задвар'е на захадзе да Башка-Вода на паўднёвым усходзе.

Пляж Пунта Рата ў Брэле — знакаміты пляж у Харватыі, вядомы сваімі чыстымі водамі, галечным пакрыццём і маляўнічымі скаламі, што робіць яго адным з самых прыгожых пляжаў на Адрыятыцы. Пунта Рата таксама вядомы сімвалічнай скалой Брэла (Brela Stone), якая з'яўляецца візітнай карткай рэгіёна. У 2004 годзе пляж Пунта Рата трапіў у лік самых прыгожых пляжаў свету па версіі часопіса Forbes. Таксама амерыканскі партал *The Huffington Post* (з красавіка 2017 года вядомы як *HuffPost*) у 2014 годзе абвясціў Брэлу месцам мары. 

## Гісторыя 
Харвацкая Брэла ўпершыню згадваецца пад назвай «Беройлія» каля 950 года на грэчаскай мове ў працы візантыйскага імператара Канстанціна VII Парфірароднага «Пра кіраванне імперыяй», як адзін з чатырох умацаваных гарадоў старажытнага Нератванскага княства Паганія.

Жыхары Брэлы ў лацінізаванай форме «Brolanenses» згадваюцца ў 1315 годзе ў прывілеі, якім харвацкі князь Юрай Шубіч з горада Кліса прызнае жыхарам Брэлы тыя ж прывілеі, што і іншым падданым тагачаснай камуны Оміш.

## Колькасць насельніцтва 
Паводле перапісу 2011года ў муніцыпалітэце Брэла налічваліся 1703 жыхары размеркаваныя ў двух населеных пунктах:

* Брэла - 1 575
* Высокая Брэла - 128

### Нацыянальны склад на 2011 год 
* Харваты - 1664 (97,71%)
* Сербы - 13 (0,76%)
* Немцы - 6 (0,35%)
* Баснякі - 5 (0,29%)
* Чэхі - 2
* Славакі - 2
* Славенцы - 2
* Венгры - 1
* Македонцы - 1
* іншыя - 3
* дэклараваных па рэлігійнай прыналежнасці - 1
* не дэкларуюць - 3

## Помнікі і славутасці 
* Французская дарога ў Біёкава (1810-1811), ахоўная культурная каштоўнасць Рэспублікі Харватыя
* Царква св. Стэфана першапакутніка 1897 года.
* Царква Маці Божай Кармэльскай 1715 г.
* Царква св. Іліі ў Высокай Брэле пачатку XVIII ст. стагоддзя
* Царква Маці Божай Здароўя ў Высокай Брэле XVII ст. стагоддзя
* Царква св. Ніколе ў Высокай Брэле на вышыні 572 м над узроўнем мора з датурэцкай эпохі
* капліцы: св. Рока (1856), св. Кае (1768), Багародзіца на Дубцах (1870)
* Некропаль стэчакоў XIV–XV стагоддзяў
* комплекс будынкаў Бекаўцы - Івандзіча двары на Крычках
* вежа на Палетніцы (387 м) XVI ст., турэцкая Забрдамская вежа ( XVII ст.), форт Герцага, Ілірыйскі замак і інш., у Высокай Брэле.

## Гаспадарка 
Турызм з'яўляецца асноўным відам дзейнасці большасці брэляўчан. Месца мае вялікую колькасць турыстычных месцаў у прыватным і гасцінічным размяшчэнні. Насельніцтва па-ранейшаму займаецца рыбалоўствам, вырошчваннем вінаграднай лазы, аліў, а некалі і вішні (Сакалуша - гатунак брэлянскай макарскай вішні).

## Крыніцы 
Катэгорыя:Харватыя
Катэгорыя:Адрыятычнае мора
Катэгорыя:Курорт
Катэгорыя:Пляж
Катэгорыя:Адпачынак
Катэгорыя:Турызм у Харватыі
Катэгорыя:Пляжы Харватыі
Катэгорыя:Макарская рыўера
Катэгорыя:Макарска